L 293/26 Jurnalul Oficial al Uniunii Europene 9.10.2014 DECIZII DECIZIA CONSILIULUI din 24 iunie 2014 de stabilire a poziției care urmează să fie adoptată în numele Uniunii Europene în cadrul celei de a 25-a sesiuni a Comitetului de revizuire al OTIF în legătură cu anumite amendamente la Convenția privind transporturile internaționale feroviare (COTIF) și la apendicele acesteia (2014/699/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9), având în vedere propunerea Comisiei Europene, întrucât: (1) Uniunea a aderat la Convenția privind transporturile internaționale feroviare din 9 mai 1980, astfel cum a fost modificată prin Protocolul de la Vilnius din 3 iunie 1999 (denumită în continuare „Convenția COTIF”), în confor- mitate cu Decizia 2013/103/UE a Consiliului ('). (2) Toate statele membre, cu excepția Ciprului și a Maltei, aplică Convenția COTIF. (3)  Comitetul de revizuire instituit în conformitate cu articolul 13 alineatul (1) litera (c) din Convenția COTIF va decide, în cadrul celei de a 25-a sesiuni, din perioada 25-27 iunie 2014, cu privire la anumite amendamente la Convenția COTIF și la anumite apendice la respectiva convenţie, și anume cu privire la apendicele B (Reguli uniforme privind contractul de transport feroviar internațional de marfă — CIM), apendicele D (Reguli uniforme privind contractele de utilizare a vehiculelor în traficul feroviar internațional — CUV), apendicele E (Reguli uniforme privind contractul de utilizare a infrastructurii în traficul feroviar internațional — CUIJ), apendicele F (Reguli uniforme privind validarea standardelor tehnice şi adoptarea de specificații tehnice uniforme aplicabile materialului feroviar destinat a fi utilizat în traficul internațional — APTU) și la apendicele G (Reguli uniforme privind admiterea din punct de vedere tehnic a materialului feroviar utilizat în traficul internațional — ATME). (4) Amendamentele la Convenția COTIF au obiectivul de a actualiza sarcinile Comitetului de experţi tehnici şi defi- niția termenului „deţinător” în conformitate cu dreptul Uniunii și de a modifica anumite norme privind finanțarea Organizației Interguvernamentale pentru Transporturile Internaţionale Feroviare (OTIF), auditul şi raportarea aces- teia, precum şi modificări administrative minore. (5)  Amendamentele la apendicele B (CIM) vizează favorizarea formei electronice a scrisorii de trăsură şi a documen- telor însoțitoare şi clarificarea anumitor dispoziții ale contractului de transport. (6)  Amendamentele la apendicele D (CUV) prezentate de secretarul general al OTIF au obiectivul de a clarifica rolul deținătorului şi al entității responsabile cu întreținerea în contractele de utilizare a vehiculelor în traficul feroviar internațional. Franța a prezentat o propunere separată privind răspunderea pentru daunele provocate de un vehicul. Germania a prezentat o propunere separată privind domeniul de aplicare al regulilor uniforme CUV. () Decizia 2013/103/UE a Consiliului din 16 iunie 2011 privind semnarea şi încheierea Acordului dintre Uniunea Europeană și Organizația Interguvernamentală pentru Transporturile Internaţionale Feroviare privind aderarea Uniunii Europene la Convenția privind transportu- rile internaţionale feroviare (COTIE) din 9 mai 1980, astfel cum a fost modificată prin Protocolul de la Vilnius din 3 iunie 1999 JO L 51, 23.2.2013,p.1).